CELEX: 32017D0919
Language: fi
Date: 2017-05-29 00:00:00
Title: Komission täytäntöönpanopäätös (EU) 2017/919, annettu 29 päivänä toukokuuta 2017, Euroopan investointihankeportaalin teknisestä eritelmästä annetun täytäntöönpanopäätöksen (EU) 2016/1942 muuttamisesta

30.5.2017   
            
            
               FI
            
            
               Euroopan unionin virallinen lehti
            
            
               L 139/78
            
         KOMISSION TÄYTÄNTÖÖNPANOPÄÄTÖS (EU) 2017/919,
   annettu 29 päivänä toukokuuta 2017,
   Euroopan investointihankeportaalin teknisestä eritelmästä annetun täytäntöönpanopäätöksen (EU) 2016/1942 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan strategisten investointien rahastosta, Euroopan investointineuvontakeskuksesta ja Euroopan investointihankeportaalista sekä asetusten (EU) N:o 1291/2013 ja (EU) N:o 1316/2013 muuttamisesta – Euroopan strategisten investointien rahasto 25 päivänä kesäkuuta 2015 annetun Euroopan parlamentin ja neuvoston asetuksen (EU) 2015/1017 (1) ja erityisesti sen 15 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EU) 2015/1017 annetaan komissiolle tehtäväksi perustaa Euroopan investointipankin (EIP) avustuksella Euroopan investointihankeportaali. Investointihankeportaali on julkinen verkkoportaali, johon on koottu investointihankkeita ja jonka avulla näille hankkeille pyritään saamaan sijoittajia kaikkialta maailmasta.
            
         
               (2)
            
            
               Investointihankeportaalin tekniset eritelmät on vahvistettu komission täytäntöönpanopäätöksessä (EU) 2016/1942 (2).
            
         
               (3)
            
            
               Portaalin hallinnoinnista saadut kokemukset osoittavat, että eräitä säännöksiä olisi muutettava erityisesti, jotta saadaan lisää hanke-ehdotuksia pienempien hankkeiden toteuttajilta, pk-yrityksiltä ja mid cap -yrityksiltä ja voidaan näin edistää Euroopan unionin tavoitetta tukea pk-yrityksiä ja yrittäjyyttä. Sen vuoksi hankkeen vähimmäiskustannuksia olisi alennettava 5 miljoonasta eurosta 1 miljoonaan euroon.
            
         
               (4)
            
            
               Investointihankeportaalin houkuttelevuuden lisäämiseksi, hankkeiden toteuttajille aiheutuvien rasitteiden vähentämiseksi syrjimättömällä tavalla ja portaalin toiminnan tehostamiseksi lisäämällä julkaistujen hankkeiden määrää hakemuksen käsittelystä ei pitäisi periä maksua yhdeltäkään hankkeen toteuttajalta. Täytäntöönpanopäätöksen (EU) 2016/1942 liitteessä olevassa 3 jaksossa esitetty hankkeiden alkuarviointi olisi säilytettävä, jotta voidaan varmistaa laadukkaiden hankkeiden julkaiseminen Euroopan investointihankeportaalissa,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös (EU) 2016/1942 seuraavasti:
   
               (1)
            
            
               Korvataan 2 artiklan a alakohta seuraavasti:
               
                           ”a)
                        
                        
                           hankkeen (tai pienemmistä hankkeista koostuvan ohjelman) kokonaiskustannukset ovat vähintään 1 000 000 euroa;”.
                        
                     
         
               (2)
            
            
               Korvataan 3 artikla seuraavasti:
               ”3 artikla
               Hakemuksen käsittelystä ei peritä maksua.”
            
         
               (3)
            
            
               Poistetaan liitteessä oleva 4 jakso.
            
         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 29 päivänä toukokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 169, 1.7.2015, s. 1.
   
      (2)  Komission täytäntöönpanopäätös (EU) 2016/1942, annettu 4 päivänä marraskuuta 2016, Euroopan investointihankeportaalin teknisestä eritelmästä ja täytäntöönpanopäätöksen (EU) 2015/1214 kumoamisesta (EUVL L 299, 5.11.2016, s. 86).